305 करोड़ के INX मीडिया घोटाले में उलझे कांग्रेस के वरिष्ठ नेता और पूर्व वित्तमंत्री की संपत्ति के बारे में सोशल मीडिया पर जो जानकारी का आ रही है, उसके बारे में जानकर कोई भी चौंक सकता है। इस पोस्ट के मुताबिक चिदंबरम की संपत्ति 120 लाख करोड़ की बताई जा रही है। हालांकि इसकी सत्यता की पुष्टि नहीं की जा सकती। यह जानकारी फेक भी हो सकती है।
अंजन यादव नामक व्यक्ति द्वारा पोस्ट की गई जानकारी के मुताबिक चिदंबरम के चेन्नई में 12 घर, 40 मॉल, 16 सिनेमा थियेटर और 3 कार्यालय हैं। इतना ही नहीं इस पोस्ट में कहा गया है कि चिदंबरम की तमिलनाडु से बाहर तो संपत्ति है ही, सात समंदर पार दूसरे देशों में भी है।
वैसे भी चिदंबरम की पारिवारिक पृष्ठभूमि पर नजर डालें तो उनके दादा और नाना बहुत बड़ी हस्ती थे। दोनों ही इंडियन बैंक के संस्थापकों में से एक थे। ऐसे में उनकी पूरी संपत्ति को काली कमाई कहना उचित प्रतीत नहीं होता।
अब एक आदमी के पास इतना लूट का पैसा रहेगा, तो आम आदमी के पास क्या रहेगा चोमू pic.twitter.com/C2BF9etuHS— अन्जन श्री यादव (@Anjan_2017) August 22, 2019
ऐसे में सोशल मीडिया पर चल रही इस जानकारी पर भरोसा नहीं किया जा सकता। यह जानकारी पूर्वाग्रह से प्रेरित भी हो सकती है।